כפולה

כפולה היא סדרת ילדים קומית-מוזיקלית ישראלית בכיכובה של נועה קירל, ששודרה החל מ-1 בינואר 2018 עד ל-6 באוקטובר 2020 במשך 5 עונות ו-114 פרקים בערוץ kidZ ששודר ללקוחות STINGTV, YES, NEXT TV, HOT. במאי 2021 החלו לשדר את כל פרקי הסדרה בשידור חוזר בערוץ זום לצופי yes.

סקירת סדרה

עלילה

עונה 1
הסדרה מספרת על נועה קירל, ידוענית שנמאס לה שמחליטים על כל דבר בחייה. נועה יוצרת דמות בשם "קיטי פופר", בלוגרית ששונאת את נועה בפייסבוק, (למעשה נועה מעליבה את עצמה). נועה ממציאה את "ליבי עומר" (השם האמיתי של "קיטי פופר")  וביחד עם שחר הם מנסים לפתור את כל הדברים הרעים שקורים לנועה.

עונה 2
אחרי ששחר נורה בעונה הקודמת, הוא הובא לבית החולים ושרד. ליבי עומר (נועה בתחפושת) ושחר זוג. אך הוא לא יודע שליבי זו נועה. יחד הם מקימים את הצמד "משהו אירוני". רננה (סוכנת מוסד לשעבר) מחפשת את הזודיאק, מכשיר שהופך כל שיר ללהיט עולמי.

עונה 3
נועה (מחופשת לליבי עומר) משתתפת ב"וודג", מחזה שביים גרשום גרשונסקי. אכדיה (המורה לריקוד של נועה מפעם) מתכננת להתנקם בנועה ולהרוג אותה. בסוף העונה נועה שותה את הרעל ונופלת על הבמה. כעבור שבועיים רואים את ליבי הולכת למיצוצייה כשרק גבה נראה ובעקבות כך אי אפשר לדעת מי זאת.

עונה 4
עונה 4 מתחילה בלוויה של נועה, שמתגלה לבסוף כמפוברקת על מנת לעצור את אכדיה. נועה חושפת לשחר שהיא וליבי הן אותו אדם, לאחר הפתק שהיא השאירה בעונה הקודמת שבו היא גילתה לו שהיא אינה מתה. שימי (אבא של קים) קנה 51% מהסוכנות של רוברט. מוקיון מסתורי מתחיל להופיע. שימי מחזיר לרוברט את הסוכנות והם הופכים לשותפים. ביום השיגור של "הנריק גלקטיק" הנוסעים מתעוררים ומגלים שהמוקיון תכנן לפוצץ אותם ולהציל את נועה. לשחר חזר הזיכרון מכל מה שאירע מאז התאונה, הוא נזכר שנועה וליבי הן אותו אדם.

עונה 5 
העלילה מתחילה שלוש שנים לפני אירועי העונה הראשונה. בשלב הזה בחייה החלום הגדול ביותר של נועה הוא להתקבל לחטיבת הביניים "תהילה". במבחני הקבלה לא הולך לה טוב והיא לא מתקבלת. לאחר מכן הודיעו לה שהיא התקבלה בגלל שאביה שילם לבית הספר. איתמר (בר ברימר) ספק תלמיד ספק עובד תחזוקה בבית הספר התאהב בנועה מהרגע הראשון. אבל מיכאל (און רפאלי), האח התאום והמפורסם של איתמר מתאהב בה גם. ליה  (אגם בוחבוט) גנבה לנועה שיר ואף אחד לא מאמין לה (לנועה), כתוצאה מכך המנהלת משעה אותה מהמופע. היא מחליטה לעלות לשיר במופע למרות כל מה קרה.

דמויות

נערים
 נועה צילה קירל/ליבי עומר/קיטי פופר (עצמה) - נועה היא נערה, כוכבת פופ מפורסמת שנמאס לה שהסוכנים והצוות שלה מחליטים עבורה, אז היא פותחת קבוצת פייסבוק בשם "שונאים את נועה קירל" בשם הבדוי "קיטי פופר". על מנת שלא יגלו ש"קיטי פופר" למעשה היא עצמה, לעיתים מתחפשת ל"ליבי עומר", הנערה שלוקחת אחריות כביכול על קבוצת השנאה בפייסבוק. בעונה החמישית מראים איך היא התחילה את דרכה כשהחלה ללמוד בבית הספר "תהילה". היא נהיית חברה של חוטי ותותי. יריבתה של ליה פרץ. בת הזוג של איתמר. מתגלה שהיא לא עברה את האודישן ובערב התורמים אומרת את זה מול כל הקהל.
 בן חממה (גרינהאוס) (עומר דרור) - שחקן כדורגל, האקס של נועה.
 שחר סילאן-קפלן (תובל שפיר) (עונות 4–1) - תלמיד חדש בבית הספר, גר בעבר באוהל, כשעבר לבית הספר החל להתגורר עם סבתו. לא הכיר את נועה ואת העולם שבחוץ. נהפך לחבר של קים. בסוף העונה הוא נזכר שנועה זאת ליבי והוא ונועה חוזרים.
 ירדן גדות (ריף נאמן) - האקרית מחוספסת שלא אכפת לה מה חושבים הסובבים אותה. בתם של איתן (רוברט) ואורנה. החברה הטובה ביותר של נועה קירל, בין היחידים שיודעת שנועה זו ליבי ועוזרת לה להסתיר את הסוד שלה. בעונה החמישית היא חברה של נועה ועובדת בפיצרייה של בן.
 גאיה סבן/גילה צ'רניאק (דין הפנר) - זמרת מפורסמת ויריבתה המקצועית של נועה. בעברה היא הייתה חברה בלהקה הצבאית "רביעיית חמשוש" עם גרשום. בתחילת עונה 4 פורשת מעסקי השעשועים ומתחילה לעבוד במסעדת הסביח של מיגל, "סביחממה", בהמשך עושה קאמבק. בעונה החמישית כבר היא כוכבת.
 צוק צוקרברג (אלי נוס) (עונות 1–4) - נער חכם במיוחד שאוהב לחקור ולהיות במעבדה בבית ספרו. שמו הוא צוק צוקרברג  מפני שהוריו הפסידו בהתערבות.
 אמציה "קוקי" בן מנחם (אלעד אטרקצ'י) (עונות 1–4) - הרקדן של נועה ביחד עם פוקי. החבר הטוב ביותר של נועה ופוקי. בתחילת עונה 4 עוסק במקביל ככתב בתוכנית "ערב טוב עם גיא פינס", ובהמשך שותף בעיתון בית הספר שהופך  לתוכנית תחקירים ברשת. בסוף עונה 4 שב להיות הכתב של גיא פינס.
 שקמה "פוקי" אבן חן (איאן פינקוביץ') (עונות 1–4) - הרקדנית של נועה ביחד עם קוקי. החברה הטובה ביותר של נועה וקוקי. ניסתה בעונה הראשונה לפרוץ כעצמאית אצל דליה קסוטו. האקסית של צוק. בסוף עונה 4 נהיית כתבת בתוכנית של גיא פינס.
 אתרוג (ספיר בן רובי) (עונות 2–3) - האקסית של שחר. נערה בלתי נסבלת ואובססיבית. עברה דירה בגללו ומתחילה ללמוד ב"סלמה ירין", מתחזה לליבי עומר כדי לנקום בנועה ולחזור להיות החברה של שחר. משתפת פעולה עם אכדיה.
 גור אלימלך-דינר (תום אמסלם) (עונות 3–4) - תלמיד חדש בבית הספר, מפתח מערכת יחסים עם נועה וגורם לשחר לקנא ולכעוס. מזייף את היותו נכה.הבן של אכדיה ואח של אסותא ואלעז. בתחילת העונה 4 שולח את אימו (אכדיה) לכלא. בהמשך העונה חוקר את מה שקורה בסוכנות הנדריקס כדי לגרום לנועה להתאהב בו, ובדרך גורם לליבי ולירדן להתאהב בו. בסוף העונה 4 נראה שהוא וקים ביחד.
 זבולון ארציאלי/המוקיון (עמית מורשת) (עונה 4) - תלמיד מחונן שלומד בכיתה של נועה. חבר ילדות של נועה וחבריה. העורך הראשי של עיתון בית הספר. נראה במהלך העונה שהוא סובל מפיצול אישיות שאחת מהן הוא המוקיון.
 קים הנדריקס (נאיה פדרמן) (עונה 4) - בתו של שימי וזמרת כושלת שאביה עזר לה ללא ידיעתה בכך שהחליף את קולה בקול של זמרת אחרת. החלה ללמוד בתחילת העונה הרביעית ב"סלמה ירין". בסוף העונה נראה שהיא וגור ביחד.
 ליה פרץ (אגם בוחבוט) (עונה 5): בתו של שאול המנהל בחטיבת הביניים "תהילה" ויריבתה של נועה קירל. בת זוגו של מיכאל. גרה בבית הספר ללא ידיעת חבריה, שחושבים שהיא עשירה. בהמשך סודה התגלה על ידי חוטי, ולאחר מכן על ידי נועה. אביה חשוד בלקיחת שוחד. בהמשך היא מגלה המעורבים בפרשת השוחד בבית הספר, ולאחר שהיא מגלה שאביה מנהל את העסק, היא מחליטה להציל את משפחתה ולא לתת לאביה להיכנס לכלא.
 חוטי (אור נורוזי) (עונה 5): ראפר מתוך צמד אם.סי. חוטי והבסטי תותי, מנסה ביחד עם תותי להצליח ולהתקבל לבית הספר. מאוהב בליה פרץ. מגלה שמישהו גונב גביעים ומוצא את המקוריים. עוזר לליה לחקור על ההפללה של אביה ומצרף לכך גם את תותי. גילה שתותי מאוהבת בו, ליה מנשקת אותו, הוא גילה בעקבות הנשיקה שהוא בעצם לא אוהב אותה אלא את תותי.
רעות "תותי" שדה (קים אור אזולאי) (עונה 5): ראפרית מתוך צמד אם.סי. חוטי והבסטי תותי, מנסה ביחד עם חוטי להצליח ולהתקבל לבית הספר, מאוהבת בחוטי. יש לה מחזר אלמוני אך בסוף מסתבר שהיא שולחת הודעות לעצמה. גילתה לחוטי שהיא מאוהבת בו.
 נועם כץ (עמנואל לוי) (עונה 5): אחותה התאומה של יעל והשפוטה של ליה.
 יעל כץ (רוני מרון קליין) (עונה 5): אחותה התאומה של נועם השפוטה של ליה. ליה גרה לכאורה בחדר של אחותה הגדולה.
 לואיז אלואר (וונדי בלחסן) (עונה 5): תלמידה צרפתייה שלומדת בבית הספר ע"ש ג'סטין ביבר. חברתו לשעבר של איתמר. הצליחה לשכנע את איתמר להירשם לחילופי סטודנטים ולעבור איתה לפריז.
 מיכאל חזן (און רפאלי) (עונה 5) - זמר מצליח הלומד בבית ספר תהילה אך למעשה לא כותב את שיריו ומספר זאת לנועה, בן זוגה של ליה, אחיו של איתמר בנו של שלומי חזן. השמיע לנועה את שירו הראשון שכתב. היה מעורב בתאונה שפצעה את אביו, אך אביו חושב שאיתמר אשם כי לקח את האשמה עליו לאחר שבנציון אמר לאיתמר שזה יפגע לו בקריירה.
 איתמר חזן (בר ברימר) (עונה 5) - אחיו של מיכאל. עובד בבית הספר בעבודות תחזוקה, מפני שהוא ויתר על קריירת הכוכבות שלו על כך שלקח את תיק התאונה על עצמו. גילה שנועה לא עברה את בחינות הכניסה לבית הספר מחליט לעזור לה. בסוף העונה החמישית מופיע בערב הבמה הפתוחה, אחרי הסולחה המשפחתית שלו.

הצוות של נועה
רוברט דה-נינו/איתן גדות (שלום אסייג) (עונות 1–4, אורח בעונה 5) - הסוכן העקשן של נועה. מבוסס על רוברטו בן שושן. בעונה 2 מתברר שבעברו היה סוכן מוסד ושהוא אבא של ירדן. מגונן על ירדן יותר מדי. שימי קונה ממנו את הסוכנות אך מחזיר לו אותה בסוף העונה הרביעית. בסוף העונה החמישית בא לערב במה פתוחה, התלהב מנועה והחליט להיות הסוכן שלה.
אושר יחזקאל ישורון ניקוס פטנגה ג'וניור (עפר שכטר) (עונות 4–1) - היחצ"ן העצלן, הקולני והאינטרסנט של נועה והיחצ"ן לשעבר של בן, מעריץ את רוברט ורוצה להיות הוא. כתב את "חלום ליל סאמר סקול".
גרשום גרשונסקי (אורי לייזרוביץ') (עונות 1–4) - הכוריאוגרף של נועה. קצר רואי. היה חבר לשעבר בלהקה צבאית; רביעיית חמשוש עם גאיה סבן (גילה צ'רניאק). כתב את "חלום ליל סאמר סקול".

צוות תיכון תהילה 
שאול פרץ (שרון צור) (עונה 5) - המנהל המיתולוגי של בית הספר "תהילה" ואביה של ליה. בהמשך ברח לחו"ל מפני שלקח כסף של בית הספר לעצמו. ניהל את פרשת השוחד בבית הספר מרחוק.
סנדרה פון שגב (לירון וייסמן) - (עונה 5) סגנית מנהל בית הספר והמנהלת בפועל. לקחה שוחד מדדי כדי שנועה שתלמד בבית הספר "תהילה". מגלה בהמשך את הסוד של ליה. לאחר שהיא גלתה לליה את האמת על אביה, היא המשיכה להבריח זהב בצורה של גביעים בעזרתה של ליה.
טטיאנה אורדמן (תמרה קלינגון) - (עונה 5) מורה למחול ולתנועה. מנסה להפריד בן חוטי ותותי.
 צור יגאל (גיל וייס) - (עונה 5) מורה למוזיקה ופיתוח קול. מאוד אוהב להחמיא לעצמו. לובש פאה. למד בעברו ברימון עם מירי מסיקה.

משפחת קירל
דדי קירל (קובי מאור) (עונות 1–2, 5) - אביה הדאגן של נועה. משתף פעולה עם רוברט ואושר. בעונה 5 משחד את סנדרה (המנהלת) כדי שנועה תלמד בבית הספר "תהילה".
אוסנת קירל (תמר קינן) (אורחת בעונות 1 ו-3) - אמא של נועה קירל ואשתו של דדי. גרה בטיוואן. בעונה 3 מצוין שדדי עבר לגור איתה. הייתה בעברה רקדנית ראשית בלהקת מחול.

משפחת אלימלך-דינר
אסותא אלימלך-דינר/אלימור/נמסיס/אניגמה (עדי חבשוש) (עונות 1–3) - המזכירה של רוברט. ידועה גם בכינויה נמסיס. הבת של אכדיה ואחות של אלעז וגור. בסוף העונה השנייה עוזרת לנועה לקחת את הזודיאק מרננה ובורחת עם אחיה אלעז. היא רוצה לא לקחת כסף תמורת הזודיאק אלה שיהפכו אותה לכוכבת ענקית. בעונה 3 היא אניגמה, זמרת הפופ המצליחה בעולם. 
אלעז אלימלך-דינר (ניסו שליו) (עונה 1, אורח בעונות 2–3) - הסטייליסט והמאפר לשעבר של נועה. ניסה לירות בה עם רובה אך לא הצליח. בסוף העונה השנייה ברח עם אחותו. הבן של אכדיה ואח של אסותא וגור.
דידי דין/אכדיה אלימלך-דינר (אילנית בן יעקב) (עונה 3, אורחת בעונה 4) - מורתה לשעבר של נועה למחול. פניה מצולקות ובידה בובות וודו של נעה קירל ושל שאר חבריה הקרובים. נוקמת בתלמידתה לשעבר ובאימה לאחר שחרורה מהכלא, כמידה למה שקרה לה ולבתה. הייתה הבעלים של האולם שבו מוצג המחזמר "וודג". אמא של אלימור, אלעז וגור. נעצרה על ידי גור בתחילת העונה 4.

משפחת צ'רולי
ליאב צ'רולי (עדן פינס) (עונות 3–4) - בת למשפחת פשע. אחותו של לידוד. לכאורה מתאהבת בבן, אך למעשה מנצלת אותו ואת נועה קירל למטרת שוד הארכיון של "סלמה ירין". אחראית לחטיפה של בית הספר. נכנסה לכלא על החטיפה. היועצת התדמיתית של בן לקראת הבחירות. היא גורמת לבן להכניס את העירייה לחובות ובכך מאלצת אותו למכור את אצטדיון העיר כדי לכסות את החובות. בן וגאיה החזירו אותה לכלא לאחר שעבדה על בן שוב.
לידוד צ'רולי (אדר אסיאס) (עונות 3–4) - אח של ליאב, ילד בקבוצת הצעירים בה משחק בן. שותף לתרמיות שליאב מתכננת.
דודלי צ'רולי (סמי הורי) (עונה 3) - הדוד של ליאב ולידוד, שותף לתרמיות שליאב מתכננת. ליאב גורמת לשחרורו בעונה 4 אך לבסוף מתגלית התרמית והוא מוחזר לכלא.

משפחת הנדריקס
סר רוג'ר חזקיה יגאל הנדריקס (אביעד בנטוב) (עונה 4) - סוכן שחקנים ואיש עסקים עד שחושמל על ידי אחיו התאום שימי. יש לו כתם לידה בידו. בעל תואר אצולה. בעל אי פרטי. חפץ בפרטיות. בסוף העונה טס לאי הפרטי שלו ומתפייס עם שימי.
שימי הנדריקס (אביעד בנטוב) (עונה 4) - אחיו התאום של רוג'ר ואביה של קים. החליף את רוג'ר ולקח את זהותו לאחר שחשמל אותו. עובד עבור המוקיון המסתורי. קנה את הסוכנות של רוברט, אך לקראת סוף העונה החזיר לו אותה. המשיך להתחזות לרוג'ר לאחר שהוא התפייס אתו.

משפחת חזן
שלומי חזן (גולן אזולאי) (עונה 5) - זמר. אביהם של מיכאל ואיתמר. עבר תאונה. בוגר בית הספר תהילה. בסוף העונה החמישית עשה סולחה עם שני בניו.
בנציון (אלון חמאווי) (עונה 5) - סוכנם של בני משפחת חזן. ברנש שקובע לבני המשפחה, הוא יודע את סודם של מיכאל ואיתמר לגבי התאונה של אביהם ובגלל זה הוא סוחט את מיכאל. בהמשך הופך להיות סוכנה הראשון של נועה, אך ללא ידיעתה גונב ממנה שיר ונותן אותו לליה. מעורב בתאונה של שלומי. אחרי ששלומי שמע את האמת עליו, הוא פיטר אותו.

דמויות משניות
מישל (יניב סוויסה - עונה 1; מיכאל רוז'צקי - עונה 2) - המאבטח של נועה. יודע על הסוד שלה. מורדם על ידי אלעז בחץ הרדמה. המחליף של אלימור (אסותא) בעונה 2. מדביר חולדות בעברו.
דליה קסוטו (גליה ישי) (עונות 1–3) - הסוכנת של גאיה סבן, מפל דהרי ו"משהו אירוני". ביריבות מרה עם רוברט דה-נינו (איתן גדות). לכאורה הייתה בעברה בת זוגו של רוברט.
בצר אבטליון-כחלני (עמי סמולרצ'יק) (עונות 1–4) - מנהל "המיצוציה", בר השייקים בו שחר עובד. בעונה החמישית של כפולה מסופר שהתחיל בתור עובד ב"פיצה פיצו" טרם פתח את המקום.
רב-פקד צדוק צדוקיאן (עידו מוסרי) (עונות 1–2) - שוטר ביחידת הסייבר, שחוקר את האיומים על חייה של נועה קירל.
סבתוש (רולנדה שגרן) (עונות 1–4) - סבתא של שחר, מעריצה של נועה קירל.
צביה (אפרת אביב) (עונות 1–4) - המחנכת של נועה, שחר, צוק, ירדן, פוקי, קוקי, אתרוג, גור וקים.
אורנה גדות (אביגיל אריאלי) (עונות 1–2) - אמא של ירדן ואשתו של איתן (רוברט).
מיכאל "מיגל" חממה (גרינהאוס) (דין מירושניקוב) (עונות 1–4) - אחיו הגדול של בן והאפוטרופוס שלו מאז מות הוריהם. מסובך בחובות לעולם התחתון, ומסבך בכך גם את בן. בעונה 3 משתקם ופותח דוכן סביח. גאיה מבקשת ממנו לחטוף אותה כדי שתקבל סיקור אוהד.
מפל דהרי (שיראל בורוכוב) (עונות 1–3) - כוכבת צעירה, המיוצגת החדשה של דליה. זמרת ושחקנית. השתתפה עם נועה בסרט "שירת נשים" ובתוכנית הבישול של גאיה. משתתפת בגרסה הישראלית לוודג' ביחד עם נועה, גאיה, שחר וגור. שוברת תשן בעקבות מזימה של אכדיה. עליה נופל הפסוק "שין תחת שין".
רננה "רני" צלמון (ליטל שוורץ) (עונה 2) - סוכנת מוסד לשעבר. רוצה לחשוף את ליבי עומר (נועה קירל). נופלת בפח שטמנה לה אלימור ונעצרת.
ליר אזולאי (בן יוסיפביץ) (עונה 3) - הכתב לשעבר של "ערב טוב עם גיא פינס" המנסה לגלות לאן נעלמה ליבי עומר. נכנס לכלא.
רב-פקד פיני פנחסוב (גיא לואל) (עונות 3–4) - חוקר במשטרה. בעונה 3 חוקר את פרשת החבלות במחזמר "וודג'".
ברבש (נירו לוי) - עוזר המאמן בקבוצת הכדורגל שבה בן משחק. מאמן גם את קבוצת הצעירים.
ז'יל (טל טירנגל) וז'ים (יורן דוידי) (עונות 1–2) – זוג עבריינים דתיים, לכאורה הבוסים של מיגל.
ד"ר חילמי (ערן שדר) (עונות 1–2) - רופא אשר בודק ומרפא מפורסמים.
הנרי צ'ו () (עונה 2) - ראש המוסד בקוריאה, נשיא תאגיד "סקורפיון". השופט המרכזי בטקס נבחרי Kidz. המעסיק של רננה.
מוטי "מושון" צ'רניביוסקי (יגאל עדיקא) (אורח בעונה 2) - שחקן שהתחזה לאביה של ליבי.
אילנית (איילת רובינסון) (אורחת בעונה 2) - שחקנית שהתחזתה לאמא של ליבי.
ג'ון (טום באום) (אורח בעונה 2) - העיתונאי שראיין את ליבי במיצוצייה על השתתפותה במגילה בסוואג בתור ושתי.
שירז חסה (קים וייס) (אורחת בעונה 2) - העיתונאית מג'יינט שראיינה את נועה במיצוצייה על השתתפותה במגילה בסוואג בתור אסתר המלכה.
גיא פינס (בתפקיד עצמו) (אורח בעונות 2–5) - מנחה התוכנית ערב טוב עם גיא פינס.
שגיא ביטבוקס (בתפקיד עצמו) (אורח בעונות 2–4) - עבד ליד אולפני "סטאר קוואליטי". המנחה של טקס פרסי אמן השנה של Kidz. המנחה של השעשועון "חשמל באוויר". המנחה של תחרות השירה "הנדריקס".
אריק שוברט/ספארו (גל פופולר) (אורח בעונות 2–3) - האקר שהמוסד מחפש. עובד עבור כנופיה שמפילה תאגידי ענק.
גולי (עידן חטיב - עונה 1; יוסי גוזלאן - עונה 2) (אורח בעונות 1–2) - בריון הלומד בבית ספר של נועה.
עומר גולדמן (בתפקיד עצמה) (עונה 3) - חברה של נועה קירל. התעוורה בגלל אכדיה, שהפלילה את נועה.
צוף גרציאני (רמי קאשי) (עונה 4) - איש הלוגיסטיקה של רוג'ר הנדריקס. מדבר בצד"י עם גרש. פוטר על ידי רוג'ר עקב אי שפיות והועסק מחדש על ידי אחיו שימי. יודע את סודו של שימי. אך מסתבר שלא הדבר כך, ולמעשה שימי עובד עבורו.
שון תומרקין (אדון עולם) (אורי סממה) (עונה 4) - האומן שמחליף את גאיה בתוכניתה. מפעיל בובות. היה בעברו ילד פלא שפוטר עקב גיל ההתבגרות. נוהג לנקום ולפטר את מי שלא עושה לו טוב. כלא את גאיה לאחר בגידתה. מושא ההערצה של מיגל. הופך לקראת סוף העונה הרביעית להיות השותף החדש של מיגל במסעדת הסביח שלו.
מולאן שמש (עלמה רנה) (עונה 5) - כוכבת רשת שעובדת כראפרית. צילמה קליפ עם נועה, חוטי ותותי.יש לה עמוד ביוטיוב עם 600k עוקבים.
ברוריה כץ (עונה 5) - מזכירתו לשעבר של שאול שעבדה אצלו 15 שנה. כביכול מטופלת במרכז סיעודי, שנראה לכאורה שהיא סובלת מאלצהיימר, אך לא הדבר כך. גלתה את האמת לחוטי וליה לגבי השוחד.
יאיר (עונה 5) - בנה של ברוריה שעובד עם אמו, עם סנדרה ועם שאול במלאכת הריתוך.
אביו של חוטי (עונה 5) - אביו של חוטי. ספר במקצועו.

שידור הסדרה
צילומי העונה השנייה של הסדרה נערכו בזמן שידור העונה הראשונה. הצילומים לעונה השנייה הסתיימו בתחילת פברואר 2018 והיא עלתה לשידור ב-1 ביולי 2018. העונה השלישית שצולמה החל מאוגוסט 2018, עלתה לאוויר ב-3 בפברואר 2019

במאי 2018 פורסם כי לסדרה מתוכננת עונה רביעית. העונה צולמה ממרץ 2019 ועלתה לשידור ב-1 ביולי 2019. ביולי 2019 פורסם כי לסדרה מתוכננת עונה חמישית, שתצולם בחודשי פברואר-מרץ 2020. הצילומים נדחו, ככל הנראה בגלל התפרצות נגיף הקורונה בישראל, והחלו ביוני 2020. הסדרה סיימה את שידוריה לאחר 5 עונות ו-114 פרקים.

כפולות
 כפולות היא סדרת ראיונות ששודרה בימי חמישי בערוץ kidZ בהנחיית דין הפנר וריף נאמן, החל מ-7 בפברואר 2019. בכל פרק הן מסכמות את פרקי העונה השלישית של כפולה, ומזמינות לאולפן המיצוציה אורח מהקאסט.

כפולה: המופע

לאור הצלחת הסדרה, ב-9 באוגוסט 2018 הוצג פעמיים בהיכל מנורה מבטחים מופע בשם "כפולה: המופע". במופע הופיעו רוב שחקני הסדרה, ושרו בו שירים מהסדרה, שירים של הזמרת נועה קירל ועוד.

עלילת המופע: המופע הוא המשך ישיר של הפרק האחרון של העונה השנייה של הסדרה. במהלך הופעה שופטי הגראמי, אנשים בעלי מסכות לבנות חוטפים את פוקי וקוקי, ועושים תחבולות בשביל להרוס את המופע. הסיבה לכך היא שהם חושבים שנועה קירל רצחה את ליבי עומר, בעקבות כך נועה הייתה צריכה להתחפש לליבי עומר פעם נוספת.

שירים

מעורבבים
באוגוסט 2018 נוצר קרוס אובר לסדרה בשם "מעורבבים", המשלב את הדמויות של כפולה עם הדמויות של "שכונה", "אילת" ו"נעלמים".

קישורים חיצוניים

הערות שוליים

סדרות נעורים ישראליות
סדרות טלוויזיה ישראליות שעלו לשידור בשנות ה-2010
Yes הטלוויזיה בלוויין: תוכניות וסדרות
נועה קירל
kidZ: תוכניות וסדרות
סדרות דרמה ישראליות